钦定古今图书集成/明伦汇编/官常典/第732卷 > 游弘道 木蘗飞 罗武德
## 钦定古今图书集成/明伦汇编/官常典/第732卷 > 游弘道 木蘗飞 罗武德

按《广东通志》：“弘道，江西人。至正间化州通判，廉而不
苛。九年，海寇犯合浦，宣司檄四郡合兵讨之。弘道出
己赀购赏，率义士七百馀人，海船数十艘，直抵澄迈。
时寇粮将尽，可计日受降，弘道请坚壁以俟主帅不
从，急使战。俄而官军悉溃，弘道与石龙簿木蘗、飞廉
同知罗武德、先锋张友明战死，郡人绘其像祀之。”